Fra [[1943]] – i en alder af kun 18 år – fik han chancen som [[trommeslager]] i den jævnaldrende [[Bent Fabricius-Bjerre]]s orkester og mange år senere optrådte han som sanger i [[Ib Glindemann]]s orkester. Glindemanns orkester blev tilknyttet som big band på reklameradioen [[Radio Mercur]], og der blev Pedro Biker ved et tilfælde opdaget som radiostemme, da han lagde stemme til det kendte signal ''"De Lytter til Radio Mercur"''. Ind imellem var han ansat som programvært på Radio Mercur, og han blev også hyret som vært på [[DR|Danmarks Radios]] nye program 3, kaldet ''Melodiradioen'', der startede [[1. januar]] [[1963]] efter Mercurs lukning. I [[1960'erne]] indspillede han desuden et par [[LP]]'er sammen med en håndfuld danske jazzmusikere (heriblandt en meget ung [[Niels Henning Ørsted Pedersen|NHØP]]), og et par stykker af dem er genudgivet på [[CD]] i [[2006]] ([[Universal Music]]).
Kunst Musik